Familha : Bèstias Nom : Lo boc negre

Origina :

Qu'es present en tot lo parçan occitan, desempuish Provença dinc a Gasconha. Au jorn de uei, un « Gigant » deu Carnaval Biarnés que representa lo boc negre.

Descripcion :

Qu ’es un boc tot negre , e de hòrt grana pagèra , a còps immense. Que sembla que pusqui préner mantuas fòrmas animaus diferentas (marri, gat, macho, etc.). A còps que l'apèran sonque « lo Gran Negre ».

Istòria :

En país pirenenc , qu 'es sovent ligat aus lacs de montanha o aus gorgs prohonds deus gaves . Que hèi domaus au bestiar en cobrint las aulhas quan l' aulhèr n’espia pas , de tau sòrta que los anhèths e vaden negres. Puish , qu'a lo poder de har viéner tots los anhèths de color negra tau hons deu son lac, çò qui hèi de granas pèrtas preus aulhèrs . En d'auts indrets que disen que sorteish d'un pegar , qu 'es lo mèste deus hatilhs de las broishas , e qu 'esclareish las amassadas diabolicas pr'amor sons còrns que hèn lutz.

Intertextualitat :

\* Representacion crestiana deu Diable.

\* La Bèstio dóu Vacarés, J. D'Arbaud, Grasset, 1926. (« ...aqueu bocàs que bat la sornura e qu'a son onor, dison, se celebran d'òrrei messas dins lo sabat. »).

\* Los satirs de la mitologia grèca.